676c16□

676c17□　　No. 229 [cf. No. 220(4or5) etc.]

676c18□佛說佛母寶德藏般若波羅蜜經

676c19□卷上

676c20□

676c21□　　　　西天譯經三藏朝散大夫試光祿卿

676c22□　　　　明敎大師臣法賢奉　詔譯

676c23□　　行品第一

676c24□爾時世尊□爲令四衆各得歡喜□說是般若波

676c25□羅蜜經使獲利樂□卽說伽陀曰

676c26□　所有菩薩爲世間　　滅除蓋障煩惱垢

676c27□　發淨信心住寂靜　　當行智度彼岸行

676c28□　諸江河流閻浮提　　華果藥草皆得潤

676c29□　龍王主住無熱池　　彼龍威力流江河

677a01□　亦如佛子聲聞等　　說法敎他方便說

677a02□　樂最聖行求果報　　此諸如來勝威德

677a03□　云何佛說此法眼　　令諸弟子如佛學

677a04□　自證敎他及方便　　此亦佛力非自力

677a05□　最上般若不可知　　非心可知非菩提

677a06□　如是聞已不驚怖　　彼菩薩行知佛智

677a07□　色受想行識皆無　　不著纖塵無處所

677a08□　彼若不住一切法　　行無受想得菩提

677a09□　菩薩若求出家智　　照見五蘊無實相

677a10□　知此不求於寂靜　　彼是菩薩之行智

677a11□　復次云何智所得　　照見一切法皆空

677a12□　不著不驚照見時　　自覺覺他諸菩薩

677a13□　色受想行及識蘊　　是蘊見行而不知

677a14□　菩薩照見蘊皆空　　行無相化不著句

677a15□　無色受想行識等　　不行是名無相行

677a16□　若行不得最上智　　無相寂靜三摩地

677a17□　若菩薩行自寂靜　　過去諸佛咸授記

677a18□　身苦樂等皆不及　　由知因果法本性

677a19□　若行於法不可得　　行如是行乃佛智

677a20□　行無所行了知已　　是行最上般若行

677a21□　彼無所有不可得　　愚癡著相謂有無

677a22□　有無二法皆非實　　出此了知乃菩薩

677a23□　菩薩若知諸幻化　　色受想行識亦然

677a24□　寂靜行離種種相　　此名最上般若行

677a25□　善友方便令知覺　　使聞佛母不驚怖

677a26□　惡友同行及化他　　□器盛水非堅牢

677a27□　云何得名爲菩薩　　一切樂行皆無著

677a28□　求佛菩提無所著　　是故得名爲菩薩

677a29□　云何得名摩訶薩　　得第一義衆生中

677b01□　斷衆生界諸邪見　　是故得名摩訶薩

677b02□　大施大慧大威德　　佛乘最上而得乘

677b03□　發菩提心度衆生　　是故得名摩訶薩

677b04□　幻化四足俱□數　　多人衆前悉截首

677b05□　一切世界皆幻化　　菩薩知已得無怖

677b06□　色受想行識纏縛　　知不實已不求解

677b07□　行菩提心無所著　　此名最上諸菩薩

677b08□　云何得名爲菩薩　　乘大乘行度衆生

677b09□　大乘體相如虛空　　菩薩由得安隱樂

677b10□　大乘之乘不可得　　乘涅盤往諸方所

677b11□　行已不見如火滅　　是故名爲入涅盤

677b12□　菩薩所行不可得　　初後現在三淸淨

677b13□　淸淨無畏無戱論　　是行最上般若行

677b14□　大智菩薩行行時　　發大慈悲爲衆生

677b15□　爲已不起衆生相　　是行最上般若行

677b16□　菩薩起念爲衆生　　修諸苦行有苦相

677b17□　是有我相衆生相　　此非最上般若行

677b18□　知自及諸衆生等　　乃至諸法亦復然

677b19□　生滅無二無分別　　是行最上般若行

677b20□　乃至所說世界等　　名離一切生滅法

677b21□　最上無比甘露智　　是故得名爲般若

677b22□　菩薩如是所行行　　了知方便無所求

677b23□　知此法本性非實　　是行最上般若行

677b24□　若不住色亦無受　　亦不住想亦無行

677b25□　復不住識住正法　　是名最上般若行

677b26□　　佛母寶德藏般若伽陀帝釋品第二

677b27□歡喜地攝布施波羅蜜伽陀

677b28□　常與無常苦樂等　　我及無我悉皆空

677b29□　不住有爲及無爲　　住無相行佛亦然

677c01□　若求聲聞緣覺等　　乃至佛果亦復然

677c02□　不住此忍不可得　　如渡大河不見岸

677c03□　若聞此法彼定得　　成等正覺證涅盤

677c04□　見於一切如自身　　是大智者如來說

677c05□佛子當住四補特伽羅□是行大智行□一眞實

677c06□善法□二不退心□三應供離垢無煩惱無求□四

677c07□善友同等

677c08□　大智菩薩如是行　　不學聲聞及緣覺

677c09□　樂學如來一切智　　是學非學名爲學

677c10□　學不受色不增減　　亦復不學種種法

677c11□　攝受樂學一切智　　若此功德出離者

677c12□　色非有智非無智　　受想行識亦復爾

677c13□　色性自性如虛空　　平等無二無分別

677c14□　妄想本性無彼岸　　衆生之界亦復然

677c15□　虛空自性亦同然　　智慧世間解亦爾

677c16□　智慧無色佛所說　　離一切想到彼岸

677c17□　若人得離諸想已　　是人語意住眞如

677c18□　彼人住世恒沙劫　　不聞佛說衆生聲

677c19□　衆生不生本淸淨　　是行最上般若行

677c20□　佛說種種之語言　　皆具最上般若義

677c21□　過去佛爲我受記　　於未來世證菩提

677c22□　　佛母寶德藏般若伽陀持無量功德建塔品

677c23□　　第三

677c24□無垢地攝持戒波羅蜜伽陀

677c25□　若人常受持般若　　所作上應諸佛行

677c26□　刀劍毒藥水火等　　乃至諸魔不能爲

677c27□　若人於佛滅度後　　建七寶塔以供養

677c28□　如是圓滿千俱□　　佛刹恒沙等佛塔

677c29□　衆生無邊千俱□　　以妙香華塗香等

678a01□　供養三世無邊劫　　所有功德之數量

678a02□　不及書寫於佛母　　諸佛由此而得生

678a03□　若受持讀誦供養　　功德倍勝於佛塔

678a04□　大明般若諸佛母　　能除苦惱遍世界

678a05□　所有三世十方佛　　學此明得無上師

678a06□　行般若行利有情　　使學大智證菩提

678a07□　有爲無爲諸快樂　　一切樂從般若生

678a08□　譬如大地植諸種　　得和合生種種色

678a09□　五波羅蜜及菩提　　皆從般若所生出

678a10□　又如輪王出行時　　七寶四兵爲導從

678a11□　若依佛母最上行　　一切功德法集聚

678a12□　　佛母寶德藏般若伽陀功德品第四

678a13□發光地攝忍辱波羅蜜伽陀

678a14□　帝釋有疑問佛曰　　恒河沙數等佛刹

678a15□　佛界圓滿如芥子　　能受佛刹般若力

678a16□　如是了知般若已　　此界云何不供養

678a17□　譬如人王人所重　　住般若者合亦爾

678a18□　佛界般若摩尼寶　　具一切德價無比

678a19□　經函安處經有無　　供養悉獲寶功德

678a20□　佛滅供養於舍利　　不及供養於般若

678a21□　若樂受持供養者　　是人速得證解脫

678a22□　首行布施波羅蜜　　次戒忍進及禪定

678a23□　受持善法不可壞　　彼一一生一切法

678a24□　如閻浮提種種樹　　百千俱□無數色

678a25□　雖一一樹影皆別　　無量影同一名攝

678a26□　五波羅蜜五名異　　般若波羅復一名

678a27□　一切□施爲菩提　　一味同歸菩提名

678a28□　　佛母寶德藏般若伽陀福量品第五

678a29□焰慧地攝精進波羅蜜伽陀

678b01□　彼色受想行識等　　菩薩觀照悉無常

678b02□　各各現行而不知　　非法非生智者見

678b03□　無色無受想行識　　是法無得復無生

678b04□　了知一切法皆空　　是名最上般若行

678b05□　如化恒沙等佛刹　　諸衆生證羅漢果

678b06□　若能書寫此般若　　令他受持功德勝

678b07□　如佛修行云何學　　信重般若諸法空

678b08□　速證聲聞及緣覺　　乃至無上正覺尊

678b09□　世間無種不生樹　　枝葉華果悉無有

678b10□　無佛誰指菩提心　　亦無釋梵聲聞果

678b11□　如日舒光照諸天　　普使成就種種業

678b12□　佛智菩提心亦然　　從智生諸功德法

678b13□　如無熱池無龍主　　卽無河流閻浮提

678b14□　無河華果悉不生　　亦無大海種種寶

678b15□　世間無佛無大智　　無智功德不增長

678b16□　亦無佛法諸莊嚴　　無菩提海等等寶

678b17□　譬如世間螢有光　　一切螢光集一處

678b18□　比日一光照世間　　微塵數分不及一

678b19□　　佛母寶德藏般若伽陀隨喜功德品第六

678b20□難勝地攝定波羅蜜伽陀

678b21□　所有聲聞衆功德　　布施持戒觀照行

678b22□　不及菩薩發一心　　隨喜福蘊之少分

678b23□　所有俱□那由他　　無邊佛刹千俱□

678b24□　過去現在佛說此　　法寶爲斷一切苦

678b25□　先發最上菩提心　　至成正覺及入滅

678b26□　彼量所有佛功德　　咸成方便波羅蜜

678b27□　及彼聲聞學無學　　有漏無漏諸善法

678b28□　菩薩等一普□施　　當爲世間證菩提

678b29□　菩薩施已不住心　　住心卽名衆生相

678c01□　有見有念名著相　　非是菩薩之□施

678c02□　如是施非無相施　　是法當知有滅盡

678c03□　若作非法非施心　　乃可得名爲□施

678c04□　作有相施非眞施　　無相□施證菩提

678c05□　如上妙食雜毒藥　　自法著相亦如是

678c06□　是故□施應當學　　如佛衆善悉當知

678c07□　若生若相若威力　　悉皆隨喜而□施

678c08□　以功德施佛菩提　　菩薩之施皆無相

678c09□　此施佛許而印可　　如是得名勇猛施

678c10□　　佛母寶德藏般若伽陀地獄品第七

678c11□現前地攝智慧波羅蜜伽陀

678c12□　無量盲人不見道　　無一得入於城郭

678c13□　修六度行闕般若　　無力不能成菩提

678c14□　譬如□像不□眼　　因無眼界無功德

678c15□　若有受行於智慧　　得名有眼及有力

678c16□　有爲無爲黑白法　　如微塵等不可得

678c17□　智慧觀照如虛空　　故名般若出世間

678c18□　菩薩諦信行佛行　　度那由他苦衆生

678c19□　如是若著衆生相　　此非般若最上行

678c20□　菩薩若行最上行　　過去未曾求大智

678c21□　今聞般若如佛想　　速證寂靜佛菩提

678c22□　過去信佛那由他　　不信般若波羅蜜

678c23□　或生瞋恨或誹謗　　是人少智墮阿鼻

678c24□　若人樂證諸佛智　　不能信重諸佛母

678c25□　如商入海欲求寶　　返失於本而復還

678c26□　　佛母寶德藏般若伽陀淸淨品第八(此品攝第九歎品)

678c27□遠行地攝方便波羅蜜伽陀

678c28□　色淸淨故果淸淨　　果色二同一切智

678c29□　若一切智淸淨時　　如虛空界不斷壞

679a01□　菩薩出過於三界　　斷盡煩惱而現生

679a02□　無老病死現滅度　　斯卽是行般若行

679a03□　世間欲色之□泥　　愚人處中如風旋

679a04□　亦如鹿在屋中轉　　智者如禽飛虛空

679a05□　若不著色無受想　　亦無行識乃淸淨

679a06□　如是離諸煩惱垢　　解脫名佛大智行

679a07□　菩薩如是行大智　　得離諸相脫輪□

679a08□　如日解脫羅[目*侯]障　　光明普遍照世間

679a09□　火燒草木及樹林　　如一切法性淸淨

679a10□　作如是觀亦非觀　　如是最上般若行

679a11□　　佛母寶德藏般若伽陀稱讚功德品第十

679a12□不動地攝願波羅蜜□善慧地攝力波羅蜜伽

679a13□陀

679a14□　帝釋天主問佛言　　云何菩薩行智慧

679a15□　佛答微塵數蘊界　　無此蘊界之菩薩

679a16□　菩薩久行應可知　　於俱□佛作勝緣

679a17□　新學聞此生邪疑　　或不樂求而不學

679a18□　又如人行深惡道　　忽見邊界牧牛人

679a19□　心得安隱無賊怖　　知去城郭而非遙

679a20□　若聞最上般若已　　復得樂求佛菩提

679a21□　如獲安隱得無怖　　心超羅漢緣覺地

679a22□　譬如人住觀大海　　先見大山大樹林

679a23□　見此所愛祥瑞境　　必達大海知非遠

679a24□　菩薩若發最上心　　聞此般若波羅蜜

679a25□　雖未授記於佛前　　此證菩提亦非遠

679a26□　如見春生諸草木　　知有華實而非遙

679a27□　若人手得此般若　　得證菩提亦非遠

679a28□　亦如女人懷其妊　　十月滿足必誕生

679a29□　菩薩若聞寶德藏　　速成正覺之祥瑞

679b01□　若行般若波羅蜜　　見色非增亦非減

679b02□　見法非法如法界　　不求寂靜卽般若

679b03□　行者若不思佛法　　不思力足及寂靜

679b04□　離思非思無相行　　是行最上般若行

679b05□　　佛母寶德藏般若伽陀魔品第十一

679b06□法雲地攝智慧彼岸伽陀

679b07□　佛告善現汝諦聽　　凡夫聲聞緣覺地

679b08□　斯卽名爲如來地　　一切如一彼無疑

679b09□　所有稱讚離言說　　從彼遍照如來時

679b10□　乃至成所之作智　　住持大金剛佛地

679b11□　觀察無相住虛空　　應知不斷佛種故

679b12□　善現白佛言世尊　　云何菩薩之魔事

679b13□　佛言菩薩魔事多　　我今爲汝略宣說

679b14□　有無數魔種種變　　當書最上般若時

679b15□　速離天宮如電滅　　來於世間作魔事

679b16□　或有示現樂欲說　　或不聽受返瞋恨

679b17□　不說名姓及氏族　　如是魔事咸應知

679b18□　愚癡無智無方便　　無根寧有枝葉等

679b19□　聞般若已別求經　　如棄全象返求足

679b20□　如人先得百味食　　或得稻飯爲上味

679b21□　菩薩先得般若已　　棄捨樂求羅漢果

679b22□　或爲樂求於利養　　心著族姓留種跡

679b23□　捨彼正法行非法　　是魔引入於邪道

679b24□　若人聞此最上法　　當於法師深信重

679b25□　法師知魔不應著　　身適悅及不適悅

679b26□　復有無數種種魔　　□亂無數苾芻衆

679b27□　欲求持誦此般若　　不能獲得無價寶

679b28□　佛母般若實難得　　初心菩薩欲樂求

679b29□　若十方佛而攝受　　一切惡魔不能爲

679c01□佛母寶德藏般若伽陀卷上

679c02□

679c03□

679c04□佛母寶德藏般若波羅蜜經卷

679c05□中

679c06□

679c07□　　　　西天譯經三藏朝散大夫試光祿卿

679c08□　　　　明敎大師臣法賢奉　詔譯

679c09□　　般若伽陀現世品第十二

679c10□　如母愛子子疾病　　當令父母心憂惱

679c11□　十方諸佛般若生　　般若攝受亦復爾

679c12□　過現未來三世佛　　遍十方界亦復然

679c13□　皆從佛母般若生　　衆生心行無不攝

679c14□　如是世間諸如來　　乃至緣覺及羅漢

679c15□　□及般若波羅蜜　　皆一味法離分別

679c16□　過現大智諸菩薩　　各各住此法空行

679c17□　彼諸菩薩如實已　　是故如來名作佛

679c18□　般若園林華果盛　　佛依止故甚適悅

679c19□　十力諸根等淨衆　　乃至聲聞衆圍繞

679c20□　般若波羅蜜高山　　十力諸佛而依止

679c21□　三塗衆生悉救度　　度已不起衆生相

679c22□　師子依山而大吼　　諸獸聞已皆恐懼

679c23□　人師子依般若吼　　外道邪魔悉驚怖

679c24□　如日千光住虛空　　普照大地諸相現

679c25□　法王住般若亦然　　說度愛河之妙法

679c26□　色無相以受無相　　乃至想行亦復然

679c27□　識亦如是五法同　　是法無相佛佛說

679c28□　起虛空見衆生相　　虛空無相不可得

679c29□　佛說法法非相應　　不說非有非無相

680a01□　　佛母寶德藏般若伽陀不思議品第十三

680a02□　若如是見一切法　　一切我見悉皆捨

680a03□　佛行法及聲聞等　　皆從般若而成就

680a04□　如王不行於國邑　　所有王務而自辦

680a05□　菩薩離相依般若　　自然獲佛功德法

680a06□　　佛母寶德藏般若伽陀譬喩品第十四

680a07□　若菩薩發堅固心　　修行最上般若行

680a08□　超過聲聞緣覺地　　速能證得佛菩提

680a09□　如人欲渡於大海　　所乘船舫忽破壞

680a10□　不依草木命不全　　若得依附達彼岸

680a11□　若人不發堅信心　　依於般若求解脫

680a12□　溺輪□海無出期　　處生老死常苦惱

680a13□　若有信心持般若　　解有無性見眞如

680a14□　是人獲福智有財　　速證最上佛菩提

680a15□　如人擔水用□器　　知不堅牢速破壞

680a16□　若用堅牢器盛水　　而無破壞無憂怖

680a17□　不見具信諸菩薩　　遠般若行求退墮

680a18□　能發信心持般若　　證大菩提超二地

680a19□　未有商人欲入海　　不造堅固大船舫

680a20□　依堅固船無怖畏　　獲多珍寶到彼岸

680a21□　信心菩薩亦如是　　離般若行遠菩提

680a22□　若修最上大智行　　當得無上菩提果

680a23□　如百歲人復病患　　是人不能自行立

680a24□　若得左右扶侍者　　隨意行往無所怖

680a25□　菩薩般若力微劣　　往菩提岸不能到

680a26□　兼行最上方便行　　得佛菩提無□□

680a27□　　佛母寶德藏般若伽陀天品第十五

680a28□　所有菩薩住初地　　發信心行般若行

680a29□　爲求無上菩提故　　親近善友及智者

680b01□　大智功德云何獲　　當從般若波羅蜜

680b02□　如是一切諸佛法　　功德皆從善友得

680b03□　修行六度般若行　　一一□施於菩提

680b04□　佛蘊非有不可求　　勿爲初地如是說

680b05□　菩薩修行功德海　　救度世間無度者

680b06□　求菩提意離顚倒　　說最上法如電光

680b07□　發於最上菩提心　　不求名稱不瞋□

680b08□　離蘊識界及三乘　　不退不動不可取

680b09□　於如是法得無□　　達甚深理離妄想

680b10□　聞般若信及化他　　知此菩薩住不退

680b11□　彼甚深法佛難知　　無有人得不可得

680b12□　爲利益故證菩提　　此非初心衆生知

680b13□　衆生愚癡復盲冥　　樂住世間求境界

680b14□　法無所住無取得　　從無所住生世間

680b15□　　佛母寶德藏般若伽陀如實品第十六

680b16□　東方虛空界無邊　　南西北方亦如是

680b17□　乃至上下及四維　　無種種相無分別

680b18□　過去未來及現在　　一切佛法及聲聞

680b19□　一切如實不可得　　不可得故無分別

680b20□　菩薩樂求如是法　　應行方便般若行

680b21□　離種種相卽菩提　　菩薩離此無由證

680b22□　如鳥能飛百由旬　　折翅翼故飛無半

680b23□　□利天及閻浮人　　忘失般若故自墜

680b24□　難修前五波羅蜜　　經多俱□那由劫

680b25□　復以廣大願資持　　離方便墜聲聞位

680b26□　樂行佛智心平等　　猶如父母觀一切

680b27□　當行利益及慈悲　　常宣善軟妙言敎

680b28□　　佛母寶德藏般若伽陀不退地祥瑞品第

680b29□　　十七

680c01□此品攝普遍光明佛地

680c02□　時須菩提瞻仰問　　不退菩薩何殊勝

680c03□　離言聲相云何說　　願佛說彼功德藏

680c04□　不住沙門婆羅門　　及行十善離三塗

680c05□　大智離於種種相　　如山谷響聲相應

680c06□　若欲法無□行化　　一向善說諸言敎

680c07□　行住坐臥四威儀　　一念觀心悉通達

680c08□　三業淸淨如白衣　　不爲利養故樂法

680c09□　降魔境界及化他　　觀四禪定而不住

680c10□　不求名譽無瞋□　　乃至在家塵不染

680c11□　或爲富貴及脫命　　不染纖毫之欲塵

680c12□　本來寂靜無所有　　更互相相業所緣

680c13□　若求淸淨不退時　　當行最上般若行

680c14□　求正遍知心柔順　　不求二地離邊地

680c15□　爲法捨命如須彌　　是名不退之菩薩

680c16□　　佛母寶德藏般若伽陀空品第十八

680c17□　色受想行識甚深　　本來寂靜而無相

680c18□　如海之深杖莫測　　得般若蘊亦如是

680c19□　菩薩知此甚深法　　住眞如乘不可染

680c20□　六塵十二界體空　　無蘊寧有所得福

680c21□　如人思彼染欲境　　心著女色如目見

680c22□　乃至日日心所行　　菩薩思覺亦如是

680c23□　若多俱□劫布施　　羅漢緣覺持戒者

680c24□　不如說行般若法　　百千萬分不及一

680c25□　若菩薩觀般若理　　安住說法而無相

680c26□　□施一切證菩提　　彼三界師無有等

680c27□　所說成就而無相　　非空非實不可得

680c28□　若如是行名覺智　　得受成就義無邊

680c29□　於一念知一切法　　信佛所說及他說

681a01□　演說俱□那由劫　　法界不增亦不減

681a02□　此得名佛波羅蜜　　菩薩於中而說法

681a03□　如名施已心不著　　亦不言證無上覺

681a04□　　佛母寶德藏般若伽陀□[言*我]天□品第十九

681a05□　譬如燈光從衆緣　　假以膏油芯火等

681a06□　光非芯火及膏油　　非火非芯光不有

681a07□　或有菩薩初發心　　不求無上菩提果

681a08□　豈唯不得證菩提　　亦復不得寂靜故

681a09□　從種生樹及華果　　無種華果悉皆無

681a10□　發心不爲佛菩提　　修行終遠菩提果

681a11□　從種子生麥穀等　　彼果非有亦非無

681a12□　佛菩提果亦如幻　　離彼有性及無性

681a13□　譬如涓滴水細微　　漸次必能盈大器

681a14□　初心爲求無上果　　久修白法終能證

681a15□　行空無相無願行　　不求寂靜無行相

681a16□　亦如船師善濟渡　　不著兩岸非中流

681a17□　菩薩修行無所著　　乃得受佛菩提記

681a18□　若了菩提非所有　　此卽是行佛般若

681a19□　譬如疾疫飢饉道　　菩薩中行無怖畏

681a20□　小人知已悉往來　　得無苦惱如微塵

681a21□　　佛母寶德藏般若伽陀善解方便品第二十

681a22□　菩薩奉行佛般若　　了知本來蘊不生

681a23□　佛法衆生界悉空　　以空三昧起悲智

681a24□　如人有德力最勝　　善解一切幻化法

681a25□　乃至器仗及工巧　　而能一向爲世間

681a26□　彼人父母妻及子　　遊行遠路多□中

681a27□　是人勇猛衆所知　　安樂還家無怖畏

681a28□　大智菩薩爲衆生　　安住第一三摩地

681a29□　降伏四魔離二乘　　亦復不求佛菩提

681b01□　譬如虛空無所有　　風水火地皆依住

681b02□　世間衆生得快樂　　虛空無意住非住

681b03□　菩薩住空亦如是　　現於世間種種相

681b04□　以衆生智及願力　　非彼寂靜非空故

681b05□　若菩薩行大智時　　住空寂靜三摩地

681b06□　此中不見一切相　　亦復不見彼非相

681b07□　菩薩行此解脫門　　非求寂靜非行相

681b08□　如鳥飛空而往來　　非住虛空非住地

681b09□　亦如有人習射法　　習之不住經多歲

681b10□　射法久習得盡妙　　一一箭發無不中

681b11□　最上般若行亦爾　　修習智慧及方便

681b12□　直至衆善悉圓滿　　方獲最上神通力

681b13□　若苾芻證神通力　　現神變化住虛空

681b14□　行住坐臥四威儀　　經俱□劫不退倦

681b15□　住空菩薩亦如是　　修無相行到彼岸

681b16□　行種種行現世間　　經俱□劫不退倦

681b17□　如人經險遇大風　　二手持蓋心專注

681b18□　是人怖險不能行　　直至無風乃前進

681b19□　大智菩薩住大悲　　智慧方便爲二手

681b20□　執空無相願法蓋　　見法不住於寂靜

681b21□　如人求寶往寶洲　　獲寶安隱而還家

681b22□　是人心足而快樂　　豈有眷屬心苦惱

681b23□　詣空寶洲亦如是　　獲得根力禪定寶

681b24□　菩薩不住歡喜心　　令諸衆生離苦惱

681b25□　商人爲利悉所經　　聚落國城諸里巷

681b26□　雖達寶所亦非住　　大智善道而復還

681b27□　大智菩薩悉了知　　聲聞緣覺解脫智

681b28□　乃至佛智亦非住　　何況行彼有爲道

681b29□　大智菩薩爲世間　　住空無相願三昧

681c01□　若得寂靜無所著　　乃可得知於無爲

681c02□　譬如人生人未識　　稱其名故衆乃知

681c03□　菩薩若行解脫門　　於解脫門衆知識

681c04□　菩薩聞彼甚深法　　而於諸根悉照明

681c05□　住空無相無願法　　無退無思無授記

681c06□　觀於三界如夢幻　　不求聲聞緣覺地

681c07□　如佛說法爲世間　　名不退地應授記

681c08□　知諸衆生墮三塗　　發願刹那滅惡道

681c09□　以眞實力滅火蘊　　名不退地應授記

681c10□　諸惡宿曜及鬼神　　作種種疫惱世間

681c11□　眞實願力悉滅除　　無我能作應授記

681c12□　　佛母寶德藏般若伽陀魔業品第二十一

681c13□　我得授記非能所　　是實願力得增長

681c14□　若見授記及能所　　是名執著及少智

681c15□　菩薩有執魔卽知　　現親友相來□惱

681c16□　或作父母七代人　　言汝名此佛可證

681c17□　魔所現作無數相　　皆云愍汝作利樂

681c18□　菩薩聞已有所□　　是名少智魔所著

681c19□　或住城隍及聚落　　山林曠野寂靜處

681c20□　自稱己德毁他人　　應知少智爲魔作

681c21□　雖住城隍聚落中　　不求聲聞緣覺證

681c22□　此心爲度衆生故　　我說是名爲菩薩

681c23□　五百由旬山險深　　共諸惡獸多年住

681c24□　若見逼迫著我慢　　若無分別知菩薩

681c25□　菩薩住彼爲世間　　得力解脫三摩地

681c26□　彼著山野寂靜行　　此亦知彼魔所作

681c27□　雖住城隍及山野　　樂佛菩提離二乘

681c28□　修如是行利世間　　一念如秤名菩薩

681c29□　　佛母寶德藏般若伽陀善友品第二十二

682a01□　有大智者依師學　　速疾得證無上覺

682a02□　亦如良醫除衆患　　學從善友心無疑

682a03□　菩薩行佛菩提行　　依彼善友波羅蜜

682a04□　此最上地能調伏　　爲二種事證菩提

682a05□　過去未來十方佛　　行此正道無異路

682a06□　行佛菩提最上行　　說波羅蜜如電光

682a07□　如彼般若空無相　　知諸法相亦如是

682a08□　了知一切法皆空　　此卽名行佛般若

682a09□　繫著色欲及飮食　　常在輪□不休息

682a10□　此愚迷人所見倒　　於不實法生實想

682a11□　譬如得食疑有毒　　以虛妄見而不食

682a12□　愚人妄心生我想　　以我想故有生死

682a13□　亦如恒說諸煩惱　　於諸煩惱不著相

682a14□　煩惱淸淨俱無有　　如是菩薩知般若

682a15□　如閻浮提諸衆生　　皆發無上菩提心

682a16□　多千俱□劫布施　　□施一切證菩提

682a17□　若復有人於一日　　奉行最上般若行

682a18□　千俱□施不及一　　行般若功無爲故

682a19□　菩薩大悲行般若　　度衆生故不起想

682a20□　恒行乞食於國城　　是得一切名大智

682a21□　菩薩欲度於人天　　乃至三塗極苦衆

682a22□　皆令速到於彼岸　　晝夜勤行於般若

682a23□　如人欲求無價寶　　必過大海諸險難

682a24□　無心忽爾而獲得　　憂惱皆除喜無量

682a25□　求菩提寶亦如是　　勤行般若諸功德

682a26□　得無取捨無上寶　　菩薩速證於菩提

682a27□佛母寶德藏般若經伽陀卷中

682b01□

682b02□佛母寶德藏般若波羅蜜經

682b03□卷下

682b04□

682b05□　　　　西天譯經三藏朝散大夫試光祿卿

682b06□　　　　明敎大師臣法賢奉　詔譯

682b07□　　法王品第二十三

682b08□　日出光明照世間　　雲幻焰散黑闇滅

682b09□　所有螢光及衆星　　乃至滿月皆映蔽

682b10□　菩薩住空無相願　　行於最上大智行

682b11□　羅漢緣覺證皆超　　一切邪見俱能破

682b12□　譬如王子施財寶　　自在能利諸衆生

682b13□　衆生歡喜悉隨順　　無疑當得嗣王位

682b14□　菩薩勤行大智行　　施甘露法利群生

682b15□　一切人天悉愛樂　　決定當證法王位

682b16□　　佛母寶德藏般若伽陀我品第二十四

682b17□　魔恐菩薩證法王　　雖處天宮常憂惱

682b18□　放火□電現諸相　　欲令菩薩生退懼

682b19□　大智菩薩心不動　　晝夜常觀般若義

682b20□　如鳥飛空心泰然　　一切魔事無能爲

682b21□　菩薩若起瞋怒心　　於晝夜分或□諍

682b22□　時魔歡喜而精勤　　菩薩是遠於佛智

682b23□　菩薩或諍或瞋怒　　毘舍左鬼得其便

682b24□　入彼菩薩身心中　　令退菩提魔所作

682b25□　菩薩授記未授記　　或起瞋怒或□諍

682b26□　乃至心念皆過失　　知已倍更勤修行

682b27□　菩薩思念於諸佛　　皆從忍辱證菩提

682b28□　懺悔如說持正行　　是如佛法而修學

682b29□　　佛母寶德藏般若伽陀戒品第二十五

682c01□　若學戒法有作相　　而於戒法不善學

682c02□　知戒非戒無二相　　如是乃名學佛法

682c03□　若有菩薩住無相　　受持不離名持戒

682c04□　於佛法學樂承事　　是名善學而無著

682c05□　是大智者如是學　　心永不生不善法

682c06□　如日虛空而往來　　放百千光破黑闇

682c07□　若學般若住無爲　　能攝一切波羅蜜

682c08□　六十二見身見攝　　般若攝受亦復爾

682c09□　譬如有人具諸根　　命根滅故諸根滅

682c10□　若諸菩薩行大智　　亦行一切波羅蜜

682c11□　聲聞緣覺諸功德　　大智菩薩悉皆學

682c12□　雖學非住亦非求　　所學之學此爲義

682c13□　　佛母寶德藏般若伽陀幻化品第二十六

682c14□　若發志心而隨喜　　最上菩提不退行

682c15□　三千須彌重無量　　隨喜善法重過彼

682c16□　衆生爲求解脫法　　一切隨喜作福蘊

682c17□　作佛功德法□施　　當爲世間盡諸苦

682c18□　菩薩不著諸法空　　了知無相無□□

682c19□　內心亦不求覺智　　是行最上波羅蜜

682c20□　如虛空界無障□　　無所得故亦不有

682c21□　大智菩薩亦復然　　住寂靜行如虛空

682c22□　如有幻師作幻人　　衆人見幻而皆喜

682c23□　幻人雖現種種相　　名字身心俱不實

682c24□　行般若行亦復然　　爲世間說證菩提

682c25□　乃至種種所作事　　如幻師現悉無著

682c26□　佛佛化現諸佛事　　所作皆無彼我相

682c27□　菩薩大智行亦然　　一切現行如幻化

682c28□　如木匠人心善巧　　一木造作種種相

682c29□　菩薩大智亦復然　　無著智行一切行

683a01□　　佛母寶德藏般若伽陀妙義品第二十七

683a02□　大智菩薩行如是　　天人合掌恭敬禮

683a03□　乃至十方佛刹中　　亦得功德□供養

683a04□　假使恒河沙佛刹　　所有衆生皆作魔

683a05□　一一毛變無邊相　　不能□動於菩薩

683a06□　大智菩薩有四力　　而彼四魔不能動

683a07□　空行亦不捨衆生　　菩薩慈悲處利樂

683a08□　佛母般若波羅蜜　　菩薩了知深信重

683a09□　內心眞實而奉行　　應知是行一切智

683a10□　法界如實不可得　　由如虛空無處所

683a11□　如天宮殿應念生　　亦如飛禽思果樹

683a12□　大智菩薩如是行　　住彼寂靜之功德

683a13□　法不可見亦無說　　菩提非得非不得

683a14□　所有聲聞及緣覺　　修行寂靜三摩地

683a15□　愛樂寂靜得解脫　　唯佛超出於一切

683a16□　菩薩依禪到彼岸　　不住寂靜行如空

683a17□　如禽飛翔不墮地　　如魚水中行自在

683a18□　菩薩若爲諸衆生　　當求未曾有佛智

683a19□　施與最上第一法　　此名最上行行者

683a20□　　佛母寶德藏般若伽陀散華品第二十八

683a21□　如來說戒波羅蜜　　一切戒中爲第一

683a22□　智者欲奉一切戒　　當學佛戒波羅蜜

683a23□　今此法藏諸佛母　　爲最第一快樂所

683a24□　過現未來十方佛　　生此法界而無盡

683a25□　一切樹林華果等　　皆從大地而生長

683a26□　大地不厭亦不著　　不減不增復不倦

683a27□　佛及聲聞緣覺等　　天及世間安隱法

683a28□　皆從般若之所生　　般若無增亦無減

683a29□　世間上中下衆生　　一切皆從無明生

683b01□　因緣和合轉苦身　　無明無增亦無減

683b02□　乃至方便諸法門　　皆從般若所生出

683b03□　彼方便法隨緣轉　　般若無增亦無減

683b04□　菩薩了知十二緣　　乃至般若無增減

683b05□　如日雲中放光明　　破無明障證菩提

683b06□　　佛母寶德藏般若伽陀聚集品第二十九

683b07□　大菩薩修四禪定　　如所愛樂而無住

683b08□　或復不住於四禪　　當得最上之菩提

683b09□　得最般若住禪定　　四無色等三摩地

683b10□　爲得最上大禪定　　而復不學諸漏盡

683b11□　此功德藏未曾有　　行三摩地而無相

683b12□　住彼不破於我見　　有心所思生欲界

683b13□　譬如南閻浮提人　　未生諸天生北洲

683b14□　見彼境界而求生　　作彼住已而復還

683b15□　菩薩所修之功德　　三摩地行而相應

683b16□　雖同凡夫住欲界　　由如蓮華不著水

683b17□　菩薩度脫於衆生　　圓滿淨土波羅蜜

683b18□　不求生於無色界　　而求菩提波羅蜜

683b19□　譬如天人獲寶藏　　雖得不生愛樂心

683b20□　或言天人而起心　　欲收彼寶不可得

683b21□　大智菩薩不樂住　　四禪寂靜三摩地

683b22□　出彼寂靜三摩地　　而入欲界爲世間

683b23□　若菩薩行三摩地　　不樂羅漢及緣覺

683b24□　乃至散亂兇惡心　　無知迷亂無功德

683b25□　色聲香味觸五欲　　及彼緣覺聲聞等

683b26□　如是之法悉遠離　　等引不離菩提心

683b27□　菩薩一向爲衆生　　修行精進波羅蜜

683b28□　由如奴僕事其主　　利於衆生亦如是

683b29□　如僕事主心專注　　雖被瞋辱而無對

683c01□　凡所動止常在心　　唯恐彼主責其過

683c02□　菩薩爲求佛菩提　　如奴事主利衆生

683c03□　證得無上菩提已　　利生如火燒草木

683c04□　晝夜勤行利他行　　利已內心無我相

683c05□　如母愛子常衛護　　寒暑雖苦心無倦

683c06□　　佛母寶德藏般若伽陀常歡喜品第三十

683c07□　菩薩愛樂爲衆生　　修治佛刹淸淨行

683c08□　恒行精進波羅蜜　　無如微塵心退倦

683c09□　大智菩薩俱□劫　　久修苦行爲菩提

683c10□　不離精進波羅蜜　　無懈怠心終得證

683c11□　從初發心爲菩提　　乃至得獲寂靜證

683c12□　恒於晝夜行精進　　大智菩薩應如是

683c13□　有言能破於須彌　　方證無上菩提果

683c14□　聞已懈怠而退心　　是彼菩薩之過失

683c15□　大智菩薩聞是言　　謂須彌盧甚微小

683c16□　於一念間可破壞　　亦不住證佛菩提

683c17□　於身心語行精進　　度脫世間作大利

683c18□　或著我相起懈怠　　而不能證佛菩提

683c19□　無身心相無衆生　　離諸相住不二法

683c20□　爲求無上佛菩提　　是行精進波羅蜜

683c21□　大智菩薩行利樂　　令人聞言悉歡喜

683c22□　說法無說無聽人　　名最上忍波羅蜜

683c23□　譬如寶滿三千界　　施佛緣覺及羅漢

683c24□　不如知法忍功德　　百千萬分不及一

683c25□　持忍菩薩得淸淨　　三十二相到彼岸

683c26□　一切衆生悉愛樂　　聞法信受而調伏

683c27□　或有衆生以□檀　　塗菩薩身爲供養

683c28□　或有持火遍燒然　　行平等心無瞋喜

683c29□　大智菩薩持是忍　　或爲緣覺及聲聞

684a01□　乃至世間諸衆生　　悉皆□向佛菩提

684a02□　譬如世間貪五欲　　甘忍三塗無邊苦

684a03□　菩薩爲求佛菩提　　今何不勤持忍辱

684a04□　割截首足□耳鼻　　禁縛□拷諸楚毒

684a05□　如是苦惱悉能忍　　是住忍辱波羅蜜

684a06□　　佛母寶德藏般若伽陀出法品第三十一

684a07□　持戒當得高名稱　　亦復證得三摩地

684a08□　持戒爲利諸衆生　　後當證於佛菩提

684a09□　心重緣覺及聲聞　　及見破戒說他過

684a10□　雖實持戒爲菩提　　是名持戒行五欲

684a11□　欲證菩提功德法　　持戒具足行利樂

684a12□　若行毁破於尸羅　　是則滅壞於菩提

684a13□　菩薩雖樂受五欲　　歸命佛法及聖衆

684a14□　念我當證一切智　　是住尸羅波羅蜜

684a15□　菩薩經歷俱□劫　　奉行十善無間斷

684a16□　心樂緣覺及羅漢　　是犯波羅夷重罪

684a17□　持戒□向佛菩提　　而不作念求自益

684a18□　但念利他諸衆生　　是則持戒波羅蜜

684a19□　菩薩若行諸佛道　　於衆生離種種相

684a20□　不見破戒諸過患　　此爲最上善持戒

684a21□　菩薩要離於諸相　　無我無人及壽者

684a22□　不著戒相及行相　　是則持戒之殊勝

684a23□　如是具足而持戒　　一切無□無分別

684a24□　頭目手足施無吝　　一切所愛皆無著

684a25□　了知法本空無我　　乃於此身無戀著

684a26□　況外財物而不捨　　及彼非處而嫉□

684a27□　於內外施生我慢　　是菩薩病非爲施

684a28□　或起嫉□生鬼趣　　或得爲人處貧賤

684a29□　知彼衆生貧賤因　　菩薩發心恒布施

684b01□　施如四洲草木數　　如是廣大亦無相

684b02□　大智菩薩行施已　　復念三有諸衆生

684b03□　菩薩亦爲彼衆生　　悉皆□向於菩提

684b04□　如是行施無所著　　亦復不求於果報

684b05□　名大智者爲一切　　施因雖少果無量

684b06□　乃至三有諸衆生　　一切皆以尊重施

684b07□　如供養佛及菩薩　　緣覺聲聞之功德

684b08□　大智菩薩以方便　　用彼施福行□向

684b09□　當令一切衆生類　　皆悉證得無上覺

684b10□　如假琉璃寶大聚　　不及一眞琉璃寶

684b11□　□施世間一切衆　　不及□施無上覺

684b12□　菩薩行施於世間　　不作我慢無所愛

684b13□　修行而得大增長　　如月離障出雲中

684b14□　　佛母寶德藏般若伽陀善護品第三十二

684b15□　菩薩布施濟貧乏　　令得富盛度苦惱

684b16□　果報永滅餓鬼趣　　及得斷除諸煩惱

684b17□　持戒遠離畜生趣　　捨八非念得正念

684b18□　忍辱當得最上色　　如金世間悉愛樂

684b19□　精進善法獲無邊　　所有功德不可盡

684b20□　修行禪定離五欲　　從等持得神通明

684b21□　智獲無邊佛法藏　　慧了諸法本來因

684b22□　佛知三界諸過咎　　爲轉法輪滅諸苦

684b23□　菩薩此法得圓滿　　佛刹淸淨衆生淨

684b24□　受持佛種幷法種　　聖衆種及一切法

684b25□　醫世間病最上師　　以智慧說菩提方

684b26□　寶德藏有種種藥　　令衆生服悉證道

684b27□佛母寶德藏般若波羅蜜經卷下